Μαθητικός Όρκος (Τουρκία)

μικρογραφία|Ο όρκος καδραρισμένος σε τοίχο
Ο **Φοιτητικός Όρκος**, **Όρκος του Μαθητή** ή **Μαθητική Δέσμευση** () είναι ο όρκος που απήγγειλλαν οι μαθητές στα σχολεία της Τουρκίας στην αρχή κάθε σχολικής ημέρας. Χρησιμοποιείτο μέχρι το 2013 στα σχολεία της πρωτοβάθμιας εκπαίδευσης της χώρας. Μετά το καθιερωμένο πρωινό τραγούδι του εθνικού ύμνου *[[İstiklâl Marşı]]* πριν το μάθημα, τον όρκο απήγγειλλε ένας μαθητής ή μια ομάδα 2-5 μαθητών και επαναλαμβανόταν από όλους τους υπόλοιπους μαθητές.

Οι μαθητές τουρκικής υπηκοότητας υποχρεούνταν να τον απαγγέλλουν υπό την επίβλεψη των εκπαιδευτικών, ενώ το ίδιο δεν ίσχυε για τους αλλοδαπούς μαθητές.

## Ιστορικό
### 1933
Σύμφωνα με το βιβλίο της Αφέτ Ινάν, ο Μουσταφά Ρεσίτ Γκαλίπ, ο οποίος εκείνη την εποχή ήταν Υπουργός Εθνικής Παιδείας, συνέθεσε το κείμενο του Φοιτητικού Όρκου στις 23 Απριλίου του 1933, κατά την Ημέρα του Παιδιού. Η Επιτροπή Εκπαίδευσης και Αγωγής του Υπουργείου Εθνικής Παιδείας θέσπισε το κείμενο αυτό ως «Όρκο Μαθητή», με την οδηγία αριθ. 101 της 10ης Μαΐου 1933. Σύμφωνα με την οδηγία της Επιτροπής Εκπαίδευσης και Αγωγής, το Υπουργείο Εθνικής Παιδείας εξέδωσε την εγκύκλιο αριθ. 1749/42 της 18ης Μαΐου 1933 σχετικά με τον «Όρκο Μαθητή». Οι μαθητές πρέπει να επαναλαμβάνουν τον όρκο κάθε μέρα.

#### Το πρώτυπο κείμενο
Τουρκικά:

Ελληνικά:

*Είμαι Τούρκος, ειλικρινής και εργατικός. Ο τρόπος ζωής μου είναι να προστατεύω τους μικρότερους, να σέβομαι τους μεγαλύτερους και να αγαπώ την πατρίδα και τον λαό μου περισσότερο από τον εαυτό μου. Ο στόχος μου είναι να εξελιχθώ και να προχωρήσω μπροστά. Ας είναι η ύπαρξή μου δώρο για την ύπαρξη του τουρκικού έθνους.*

#### 10η επέτειος της Δημοκρατίας της Τουρκίας
Ο Μουσταφά Κεμάλ Ατατούρκ χρησιμοποίησε την φράση «*Ne mutlu Türküm diyene*» (Πόσο χαρούμενος είναι αυτός που αποκαλείται Τούρκος) στον λόγο του για την 10η επέτειο της Δημοκρατίας της Τουρκίας στις 29 Οκτώβρη του 1933 (Ημέρα Δημοκρατίας).

### 1972
Το 1972, το τουρκικό Υπουργείο Εθνικής Παιδείας αναθεώρησε τον Όρκο των Μαθητών ώστε να συμπεριλάβει τη φράση, που χρησιμοποίησε ο Ατατούρκ, «Πόσο χαρούμενος είναι αυτός που αποκαλείται Τούρκος».

#### Το αναθεωρημένο κείμενο του 1972
Τουρκικά:

Ελληνικά:

*Είμαι Τούρκος, είμαι ειλικρινής, είμαι εργατικός. Η ζωή μου είναι να προστατεύω τους μικρούς, να σέβομαι τους μεγάλους, να αγαπώ την πατρίδα μου και τον λαό μου περισσότερο από τον εαυτό μου. Ο στόχος μου είναι να ανυψωθώ, να προχωρήσω μπροστά. Ας είναι η ύπαρξή μου δώρο στην ύπαρξη του τουρκικού έθνους.*

*Ω, Μεγάλε Ατατούρκ, που μας χάρισες το σήμερα, ορκίζομαι ότι θα βαδίζω ασταμάτητα στον δρόμο που άνοιξες, στο ιδανικό που ίδρυσες, στον στόχο που έδειξες.*

*Πόσο χαρούμενος είναι αυτός που αποκαλείται Τούρκος.*

### 1997

#### Έκδοση κειμένου του 1997
Τουρκικά:

Ελληνικά:

*Είμαι Τούρκος, ειλικρινής και εργατικός. Αρχή μου είναι να προστατεύω τους μικρότερους, να σέβομαι τους μεγαλύτερους και να αγαπώ την πατρίδα μου και τον λαό μου περισσότερο από τον εαυτό μου. Στόχος μου είναι να αναπτυχθώ και να προχωρήσω μπροστά.*

*Ω, μεγάλε Ατατούρκ! Ορκίζομαι ότι θα βαδίζω αδιάκοπα στον δρόμο που άνοιξες και προς τον στόχο που έδειξες.*

*Ας είναι η ύπαρξή μου δώρο στην τουρκική ύπαρξη.* 

*Πόσο χαρούμενος είναι αυτός που αποκαλείται Τούρκος!*

### 2013

#### Κατάργηση
Στις 8 Σεπτεμβρίου 2013, η Επίσημη Εφημερίδα της Δημοκρατίας της Τουρκίας ( - αντίστοιχη με την ελληνική Εφημερίδα της Κυβερνήσεως) ανακοίνωσε ότι η πρακτική της απαγγελλίας του Μαθητικού Όρκου καταργήθηκε. 

Αυτή η κίνηση ήταν μέρος του αμφιλεγόμενου «Δημοκρατικού Πακέτου», που εισήχθη από το Κόμμα Δικαιοσύνης και Ανάπτυξης (AKP), το οποίο ήθελε να φέρει πολιτικές αλλαγές κατά των διακρίσεων για την υποστήριξη της ειρηνευτικής διαδικασίας που έλαβε χώρα μεταξύ 2013-2015 για την επίλυση της σύγκρουσης μεταξύ του κουρδικού PKK και της Τουρκίας. Κούρδοι πολιτικοί άσκησαν κριτική στις αλλαγές αυτές, διότι καθ'αυτούς ήταν ανεπαρκείς. Ενώ κάποιοι έβλεπαν τις αλλαγές και ιδιαίτερα την άρση της απαγόρευσης της μαντίλας στο Κοινοβούλιο ως αντίθεση στο εθνικιστικό και κοσμικό Σύνταγμα της Τουρκίας.

Παρόλα αυτά, πολλοί χαιρέτισαν την κατάργηση του όρκου, καθώς θεωρήθηκε ότι αποκλείει τις μειονότητες της Τουρκίας.

### 2018

#### Αποκατάσταση
Τον Οκτώβριο του 2018, το Συμβούλιο της Επικρατείας, το υψηλότερο διοικητικό δικαστήριο, αποφάσισε ότι ο Μαθητικός Όρκος αποτελούσε μια παγιωμένη πρακτική και ότι η αιτιολόγηση για την κατάργησή του το 2013 από το AKP ήταν ανεπαρκής.

Η απόφαση ελήφθη μετά από νομική προσφυγή της Ένωσης Εργαζομένων στην Εκπαίδευση και την Επιστήμη της Τουρκίας (). Πολλοί αντίπαλοι του AKP θεώρησαν ότι η απαγόρευση του όρκου αντιβαίνει ουσιαστικά στις κοσμικές πολιτικές του ιδρυτή της Τουρκικής Δημοκρατίας, Μουσταφά Κεμάλ Ατατούρκ.

### 2025

#### Εκ νέου ακύρωση
Στις 4 Μαρτίου του 2021, το ανώτατο τμήμα του Συμβουλίου της Επικρατείας δέχθηκε την έφεση που άσκησε το Υπουργείο Παιδείας και κατάργησε εκ νέου την απαγγελία του Μαθητικού Όρκου.

Η απόφαση επανέφερε τη διαμάχη σχετικά με την απαγγελία . Ο Ντεβλέτ Μπαχτσέλι, ηγέτης του Κόμματος Εθνικιστικής Δράσης, επέκρινε την απόφαση και την παρομοίασε με βόμβα με την περόνη τραβηγμένη. Ο Κεμάλ Κιλιτσντάρογλου και η Μεράλ Ακσενέρ, ηγέτες του Ρεπουμπλικανικού Λαϊκού Κόμματος και του Καλού Κόμματος, κατηγόρησαν τον Μπαχτσέλι για υποκρισία, λόγω της υποστήριξής του προς την κυβέρνηση του ΑΚΡ.  Εν τω μεταξύ, ο Πρόεδρος και ηγέτης του AKP, Ρετζέπ Ταγίπ Ερντογάν, εξέφρασε σιωπηρά την υποστήριξή του στην απόφαση και δήλωσε: «Ο Εθνικός Ύμνος είναι ο Εθνικός μας Όρκος».

## Δείτε επίσης

* Δέσμευση πίστης των Ηνωμένων Πολιτειών της Αμερικής

## Παραπομπές

Κατηγορία:Τουρκικός εθνικισμός
Κατηγορία:Νεότερη ιστορία της Τουρκίας
Κατηγορία:Όρκοι
Κατηγορία:Εκπαίδευση στην Τουρκία